Man ry vrou glo raak, verkrag haar | Netwerk24
Man ry vrou glo raak, verkrag haar
Deur Jeanelle Greyling 18 April 2018 09:49
Die 31-jarige man wat glo ’n vrou in Ekurhuleni verkrag het nadat hy haar raakgery het, is Donderdag hangend die polisieondersoek vrygelaat.
“Die saak was nie op die rol van die landdroshof in Kempton Park nie, so die saak is onbepaald uitgestel,” sê hoofsupt. Wilfred Kgasago, woordvoerder van die Ekurhuleni-metropolisiediens (EMPD).
Die man word van verkragting aangekla.
“Die verdagte is intussen vrygelaat, omdat ons oor al sy persoonlike besonderhede beskik.
“Hy sal weer in die hof verskyn sodra daar goeie vordering in die ondersoek gemaak is.”
Die GTI was op die perseel geparkeer en die slagoffer het die verdagte geïdentifiseer.
Luidens Kgasago se mediaverklaring het ’n swart Volkswagen Golf GTI sowat twee weke gelede in Kempton Park in ’n voetganger vasgery.
“Die bestuurder sou die slagoffer, wat geringe beserings opgedoen het, na bewering na die Arwyp-hospitaal neem, maar pleks daarvan het hy die vrou na ’n oop veld naby die Dries Niemandt-stadion geneem en haar verkrag,” lui die verklaring.
Die verdagte het die slagoffer hierna na sy woonstel by Klipfontein View in Midrand geneem, waar hy die 30-jarige slagoffer weer verkrag het.
Die slagoffer het die EMPD daarna na dié woonstel geneem.
Die verdagte was die eerste keer nie daar nie en hulle het die woonstel verlede Woensdag vir ’n tweede keer besoek.
“Die GTI was op die perseel geparkeer en die slagoffer het die verdagte geïdentifiseer.”
Meer oor: Ekurhuleni | Misdaad | Verkragting | Raakgery
Hankey vra ‘gevreesde’ man moet nie borgtog kry
Polisie soek na man met ’n halwe tong
Gesoek: Verkragter met half afgebyte tong